Las Fuents

Las Fuents (en castellano Las Fuentes) ye un districto d'a ciudat de Zaragoza (Aragón). Muga con os districtos de Casco Antigo, Torrero, Sant Chusé y con o barrio rural d'a Cartuixa Baixa.

 Servicios 
Miguel Servet comunica o barrio con o centro d'a ciudat estando a prencipal carrera d'iste. O puent de Las Fuents permite a comunicación con a marguin ezquierda. A zona verda mas important d'o barrio ye o parque Torre Ramona.

 Toponimia 
O nombre d'o barrio tien o suyo orichen en os muitos manantials y basas que se formaban en o terreno cuan s'embadinaba cuan se saliban l'Ebro y La Uerba.

Ya bi ha referencias a un termin de Zaragoza dito Las Fuentes cerca de La Uerba en textos escritos en aragonés de fins d'o sieglo XIV y principios d'o sieglo XV: Ana del Campo Gutiérrez:  El Libro de Testamentos de 1384-1407 del notario Vicente de Rodilla: una introducción a los documentos medievales de últimas voluntades de Zaragoza. Institución Fernando el Católico, 2011.

 Historia 
En 1885 se construyió o l'Antiguo Matadero Municipal de Zaragoza obra de Ricardo Magdalena y feita ta l'Exposición Aragonesa de 1885, arredol d'iste se construyioron as primeras casas. Dimpués d'a guerra civil o gubierno franquista construyió viviendas pa desplazatos por a guerra como o "grupo Girón" y o "grupo Escoriaza". En os anyos sisanta y sitanta o barrio continó creixendo, acullindo muitos emigrants d'o Baixo Aragón, incluyindo d'o Matarranya y Baixo Aragón-Casp, por o que en este barrio bi ha encara un chicot porcentache no evaluato de población catalanoparlant. En zaguerías d'o sieglo XX os grupos Girón y Escoriaza yeran habitatos en parte por población chitana, y a principios d'o sieglo XXI se i han adhibito inmigrants de diferents oríchens extra-europeus.

 Referencias 

Categoría:Districtos de Zaragoza